《沙市》
宋代·陈昂

此乡如地肺，一望渺无山。
春在楼台里，江浮花鸟间。
荆州不愿识，王粲未能还。
渔钓堪糊口，柴扉昼亦关。

作者简介：陈昂（《淳熙三山志》作昴，疑误），字直孙，长溪（今福建霞浦）人。徽宗政和五年（一一一五）进士，授承事郎。高宗绍兴三年（一一三三），除秘书丞，迁都官员外郎（《南宋馆阁录》卷七）。四年，为枢密院检详诸房文字（《建炎以来系年要录》卷八一）。五年，知信州（同上书卷九四）。事见《淳熙三山志》卷二七。